# moserial Eγχειρίδιο V3.0.0

## Εισαγωγή

Το moserial είναι ένα σειριακό τερματικό για την επιφάνεια εργασίας GNOME, βελτιστοποιημένο για τη σύλληψη και καταγραφή αρχείων. Το moserial προορίζεται κυρίως για τεχνικούς χρήστες που χρειάζεται να επικοινωνούν με τα ενσωματωμένα συστήματα, τις κονσόλες, και τον ηλεκτρονικό εξοπλισμό δοκιμών.

Παρά τον τεχνικό προσανατολισμό του κοινού στο οποίο απευθύνεται, το moserial έχει σχεδιαστεί για να είναι φιλικό προς το χρήστη. Έχει ληφθεί μέριμνα ώστε να διασφαλιστεί ότι οι εργασίες είναι απλές στην εκτέλεση, ελαχιστοποιώντας τον αριθμό των κλικ που απαιτούνται. Ο αριθμός των επιλογών διαμόρφωσης έχει επίσης διατηρηθεί μικρός.

Για την περαιτέρω βελτίωση της αποτελεσματικότητας, το moserial υποστηρίζει επίσης αρχεία προφίλ για να αποθηκεύσετε τις πιο συχνά χρησιμοποιούμενες ρυθμίσεις.

## Δικαιώματα θυρών συστήματος

Πριν χρησιμοποιήσετε το moserial σε μια σειριακή θύρα, θα πρέπει να βεβαιωθείτε ότι έχετε δικαιώματα ανάγνωσης και εγγραφής στη συγκεκριμένη θύρα.

Σε μερικά συστήματα, μπορεί να χρειαστεί να κάνετε κάτι όπως «sudo chmod o+rw /dev/ttyS*» και «sudo chmod o+rw /dev/ttyUSB*» για να αποκτήσετε άδεια ανάγνωσης/εγγραφής (για όλους τους χρήστες) στις σειριακές θύρες. Δυστυχώς, αυτό δεν μπορεί να παραμείνει μετά την επανεκκινήση του συστήματος.

Εναλλακτικά, μπορείτε να δείτε σε ποια ομάδα ανήκουν οι συσκευές, και να ορίσετε το λογαριασμό σας μέλος αυτής της ομάδας. Στο Fedora, για παράδειγμα, θα πρέπει να προσθέσετε τον εαυτό σας με την ομάδα «dialout».

## Βασική χρήση

### Η κύρια εργαλειοθήκη

Οι περισσότερες λειτουργίες του moserial είναι προσβάσιμες μέσω της κύριας εργαλειοθήκης, όπως φαίνεται παρακάτω:

### Ρύθμιση θύρας

Το πρώτο βήμα κατά τη χρήση του moserial είναι να ρυθμίσετε τις παραμέτρους της σειριακής θύρας. Κάντε κλικ στο Ρύθμιση θύρας για να γίνει αυτό. Στο παράθυρο της ρύθμισης θύρας, θα θέσετε την θύρα που θα χρησιμοποιήσετε, το αν η θύρα πρέπει να είναι ανοικτή για ανάγνωση, εγγραφή, ή και τα δύο, το baud rate αυτής, την ισοτιμία της, τα data και stop bits, και τη μέθοδο χειραψίας. Οι ρυθμίσεις που καθορίζονται σε αυτό το παράθυρο θα αντικαταστήσουν οποιεσδήποτε προεπιλεγμένες ρυθμίσεις του συστήματος για τη θύρα αυτή.

To παράθυρο ρύθμισης θύρας του moserial θα εμφανίσει μόνο τις /dev/ttySnn, /dev/ttyUSBnn, και /dev/rfcommnn θύρες που πραγματικά υπάρχουν στο σύστημα, για τιμές των "nn" μεταξύ 0 και 31.

Μια τοπική ηχώ (echo) μπορεί να ενεργοποιηθεί από αυτό το παράθυρο. Εάν είναι ενεργοποιημένη, όλα τα δεδομένα που παραλαμβάνει το moserial αναμεταδίδονται πίσω στη συσκευή αποστολής. Αυτό πρέπει κανονικά να απενεργοποιηθεί, καθώς μπορεί να προκαλέσει απροσδόκητη συμπεριφορά, ειδικά αν η απομακρυσμένη συσκευή έχει επίσης ηχώ ενεργοποιημένη. (Αυτό θα μπορούσε να προκαλέσει ένα άπειρο βρόχο αναμεταδόσεων!)

### Άνοιγμα της σύνδεσης

Το επόμενο βήμα στην επικοινωνία με την απομακρυσμένη συσκευή σας είναι να κάνετε κλικ στο Σύνδεση. Αυτό ανοίγει τη θύρα. Αν δεν έχετε τα απαραίτητα δικαιώματα για να ανοίξει τη θύρα, θα γίνει αναφορά σφάλματος.

Αυτό το βήμα είναι προαιρετικό. Εάν το παραλείψετε, το moserial θα προσπαθήσει να συνδεθεί αυτόματα όταν χρειαστεί.

Αφού έχετε συνδεθεί, το κουμπί Σύνδεση θα αλλάξει σε Αποσύνδεση. Κάνοντας κλικ στο Αποσύνδεση κλείνει η θύρα, και μηδενίζονται οι μετρητές TX και RX.

### Βασικοί είσοδοι και έξοδοι

Μόλις ανοίξει η θύρα, κάθε κείμενο που λαμβάνεται από την απομακρυσμένη συσκευή θα εμφανίζεται στην περιοχή κειμένου Ληφθέντα ASCII. Αν το moserial ανιχνεύσει μεγάλο αριθμό μη εκτυπώσιμων χαρακτήρων, θα μεταβεί αυτόματα στην προβολή Ληφθέντα HEX.

Για εναλλαγή μεταξύ των προβολών HEX και ASCII, απλά κάντε κλικ στις αντίστοιχες καρτέλες.

Για να στείλετε δεδομένα στην απομακρυσμένη συσκευή, μπορείτε να πληκτρολογήσετε κείμενο στο πλαίσιο κειμένου μονής γραμμής Εξερχόμενα και να κάντε κλικ στο κουμπί Αποστολή. Η γραμμή κειμένου σας θα τερματιστεί με την αλληλουχία που έχει επιλεγεί στην περιοχή στα δεξιά του κουμπιού Αποστολή. Εάν δεν είστε βέβαιοι ποια αλληλουχία τερματισμού είναι η καλύτερη, ξεκινήστε με "CR+LF end". Το κουμπί ASCII/HEΧ θα πρέπει να έχει οριστεί σε ASCII για να στείλει το κείμενο.

Εάν το κουμπί ASCII/HEX έχει οριστεί σε HEX, μην εισάγετε κείμενο στην περιοχή Εξερχόμενα. Αντ 'αυτού, πληκτρολογήστε δεκαεξαδικούς αριθμούς με τη μορφή «1234ABCD ....».

Μόλις διαβιβαστούν τα δομένα σας, μια καταγραφή αυτών θα υπάρχει στις περιοχές κειμένου Απεσταλμένα ASCII και Απεσταλμένα HEX. Αυτές οι περιοχές κειμένου δεν είναι επεξεργάσιμες.

Η απομακρυσμένη συσκευή μπορεί να αντηχήσει (αναμεταδώσει) τα απεσταλμένα δεδομένα σας. Αν το moserial ανιχνεύσει αντηχούμενο κείμενο στην περιοχή κειμένου Ληφθέντα ASCII, θα επισημάνει το αντηχούμενο κείμενο (χρησιμοποιώντας το χρώμα επισήμανσης που ορίζεται στο παράθυρο προτιμήσεων).

Η γραμμή κατάστασης στο κάτω μέρος του κύριου παραθύρου δείχνει την κατάσταση της θύρας, τον αριθμό των απεσταλμένων (TX) και ληφθέντων (RX) bytes. Εάν κάποια από τα ληφθέντα δεδομένα είναι μη εκτυπώσιμα, ο αριθμός αυτών φαίνεται επίσης.

## Εγγραφή εισερχόμενων και εξερχόμενων

Το moserial μπορεί να χρησιμοποιηθεί για την εγγραφή των απεσταλμένων και ληφθέντων δεδομένων σε ένα αρχείο. Αυτή η λειτουργία είναι επίσης χρήσιμη για τη λήψη και αποθήκευση απ' ευθείας δυαδικών δεδομένων αποτυπωμένα από μια απομακρυσμένη συσκευή. Για παράδειγμα, μερικοί παλμογράφοι θα αποτυπώσουν στιγμιότυπα οθόνης σε μια σειριακή θύρα, χωρίς τη χρήση πρωτόκολλων διόρθωσης σφαλμάτων (όπως το Tektronix 11801).

Όταν είστε έτοιμοι να εγγράψετε σε ένα αρχείο, απλά κάντε κλικ στο κουμπί Εγγραφή, επιλέξτε τα δεδομένα που θέλετε να εγγράψετε (Εισερχόμενα και/ή Εξερχόμενα) στο πλαίσιο επιλογής Ροή προς εγγραφή, και πληκτρολογήστε το όνομα του αρχείου στην περιοχή επιλογής αρχείων.

Όταν αρχίσει η εγγραφή, το κουμπί Εγγραφή θα αλλάξει σε ένα κουμπί Διακοπή εγγραφής. Θα χρειαστεί να κάνετε κλικ σε αυτό, όταν θέλετε να διακόψετε την εγγραφή, ή έχετε λάβει ολόκληρο το δυαδικό αρχείο που θέλατε να κατεβάσετε.

Το moserial μπορεί προαιρετικά να εκκινήσει το εγγεγραμμένο αρχείο με την προεπιλεγμένη εφαρμογή για τον τύπο του αρχείου, όταν η εγγραφή έχει ολοκληρωθεί. Μπορεί επίσης να τερματίσει την εγγραφή, μετά από μια περίοδο αδρανείας. Χρησιμοποιήστε το παράθυρο Προτιμήσεις για να ενεργοποιήσετε ή να απενεργοποιήσετε αυτές τις δυνατότητες.

Σημειώστε ότι εαν επιθυμείτε να λάβετε αρχεία χρησιμοποιώντας ένα πρωτόκολλο διόρθωσης σφαλμάτων (xmodem, ymodem, ή zmodem), θα πρέπει να χρησιμοποιήσετε τη λειτουργία Λήψη αρχείου αντ 'αυτού. Σε αντίθεση με την λειτουργία Εγγραφή, η λειτουργία Λήψη αρχείου μπορεί να προσδιορίσει αυτόματα το πότε η λήψη του αρχείου είναι πλήρης.

## Αποστολή αρχείων

Το moserial μπορεί να μεταδώσει τα αρχεία σε μια απ'ευθείας δυαδική ροή δεδομένων, και μπορεί επίσης να στείλει αρχεία χρησιμοποιώντας τα πρωτόκολλα διόρθωσης σφαλμάτων xmodem, ymodem, και zmodem. Κατά τη διάρκεια της μεταφοράς των αρχείων, τα απεσταλμένα δεδομένα δεν είναι συνδεδεμένα με τις περιοχές κειμένου Απεσταλμένα ASCII ή Απεσταλμένα HEX.

Όταν είστε έτοιμοι να στείλετε ένα αρχείο, απλά κάντε κλικ στο Αποστολή αρχείου, και επιλέξτε το αρχείο που θέλετε να στείλετε. Θα πρέπει επίσης να επιλέξετε το κατάλληλο πρωτόκολλο παρακάτω.

Όταν ξεκινάει η εγγραφή, μια γραμμή προόδου θα εμφανίζει την κατάσταση της μετάδοσης του αρχείου.

Το moserial δεν εφαρμόζει άμεσα τα πρωτόκολλα xmodem, ymodem ή zmodem. Στηρίζεται στα βοηθητικά προγράμματα rz και sz για την αποστολή και λήψη δεδομένων. Αυτά τα βοηθητικά προγράμματα, μέρος του πακέτου lrzsz, θα πρέπει να είναι εγκατεστημένα στο σύστημά σας.

## Λήψη αρχείων

Το moserial μπορεί να παραλάβει αρχεία απεσταλμένα σε απ' ευθείας ροή δυαδικών δεδομένων, και επίσης να παραλάβει αρχεία χρησιμοποιώντας τα πρωτόκολλα διόρθωσης σφαλμάτων xmodem, ymodem, και zmodem. Κατά τη διάρκεια της μεταφοράς αρχείων, τα ληφθέντα δεδομένα δεν είναι συνδεδεμένα με τις περιοχές κειμένου Απεσταλμένα ASCII ή Απεσταλμένα HEX.

Για να παραλάβετε απ' ευθείας ροή δυαδικών δεδομένων, χρησιμοποιήστε τη λειτουργία Εγγραφή, αντί της Λήψη αρχείου.

Για να παραλάβετε αρχεία απεσταλμένα με πρωτόκολλα διόρθωσης σφαλμάτων xmodem, ymodem, και zmodem, χρησιμοποιώντας τη λειτουργία Λήψη αρχείου.

Όταν είστε έτοιμοι να λάβετε ένα αρχείο, απλά κάντε κλικ στο κουμπί Λήψη αρχείου, και επιλέξτε ένα φάκελο για να αποθηκεύσετε το αρχείο που παραλάβατε. Θα πρέπει επίσης να επιλέξετε το κατάλληλο πρωτόκολλο παρακάτω.

Όταν ξεκινάει η εγγραφή, μια γραμμή προόδου θα εμφανίζει την κατάσταση της λήψης του αρχείου.

Το moserial δεν εφαρμόζει άμεσα τα πρωτόκολλα xmodem, ymodem ή zmodem. Στηρίζεται στα βοηθητικά προγράμματα rz και sz για την αποστολή και λήψη δεδομένων. Αυτά τα βοηθητικά προγράμματα, μέρος του πακέτου lrzsz, θα πρέπει να είναι εγκατεστημένα στο σύστημά σας.

## Άλλες προτιμήσεις

Το moserial έχει πολλές επιλογές που μπορεί να ρυθμιστούν από το παράθυρο Προτιμήσεις.

Το χρώμα του προσκηνίου της περιοχής κειμένου, το φόντο, και η επισήμανση μπορεί να ρυθμιστούν, καθώς και ο τύπος και το μέγεθος της γραμματοσειράς.

Αν η Εκκίνηση αρχείων εγγραφής είναι ενεργοποιημένη, ένα εγγεγραμμένο αρχείο θα ανοίξει αμέσως μετά την αποθήκευσή του, χρησιμοποιώντας την προεπιλεγμένη εφαρμογή για τον τύπο του αρχείου. Η προεπιλεγμένη εφαρμογή ορίζεται από το περιβάλλον εργασίας.

Αν η Ενεργοποίηση χρονικού ορίου έχει ενεργοποιηθεί, η εγγραφή θα σταματήσει αυτόματα μετά από ένα ρυθμιζόμενο χρονικό διάστημα αδράνειας μετά τη λήψη κάποιων δεδομένων. Δηλαδή, το moserial θα περιμένει επ 'αόριστον για να καταγράψει το πρώτο byte δεδομένων πριν από την ενεργοποίηση του χρονοδιακόπτη αδράνειας.

## Χρήση προφίλ

Το moserial μπορεί να φορτώσει και να αποθηκεύσει τις ρυθμίσεις του από τα αρχεία του προφίλ, έτσι ώστε να μπορείτε να αποθηκεύσετε και να ανακαλέσετε συχνά χρησιμοποιούμενεες διαμορφώσεις. Για να αποθηκεύσετε ένα προφίλ, απλά χρησιμοποιήστε τα παράθυρα Αρχείο Αποθήκευση ή Αρχείο Αποθήκευση ως. Για να φορτώσετε ένα προφίλ, χρησιμοποιήστε το παράθυρο Αρχείο Άνοιγμα.

Φορτώνοντας ενα προφίλ θα αποσυνδέσει αυτόματα οποιαδήποτε συνδεμένη θύρα.

Όταν κλείσετε το moserial, οι τρέχουσες ρυθμίσεις αποθηκεύονται σε ένα προεπιλεγμένο αρχείο προφίλ. Αυτές οι ρυθμίσεις ανακαλούνται αυτόματα την επόμενη φορά που θα ξεκινήσει το moserial.

## Ειδικά πλήκτρα

Συντομεύσεις πληκτρολογίου | Περιγραφή
Ctrl C | Αντιγράφει κείμενο. Αυτό μπορεί να χρησιμοποιηθεί σε οποιαδήποτε από τις περιοχές κειμένου.
Ctrl X | Κάνει αποκοπή κειμένου. Αυτό λειτουργεί μόνο στο πλαίσιο κειμένου μονής γραμμής Εξερχόμενα.
Ctrl V | Κάνει επικόλληση στο πλαίσιο κειμένου μονής γραμμής Εξερχόμενα, και μετακινεί την εστίαση σε αυτό το πλαίσιο κειμένου.
Esc | Μετακινεί την εστίαση στο πλαίσιο κειμένου μονής γραμμής Εξερχόμενα.